Βοκάκιος '70

Το Βοκάκιος '70 (πρωτότυπος τίτλος: Boccaccio '70) είναι μια ιταλογαλλική σπονδυλωτή κωμωδία του 1962 σε σκηνοθεσία των Βιτόριο ντε Σίκα, Φεντερίκο Φελίνι, Μάριο Μονιτσέλι και Λουκίνο Βισκόντι βασισμένη σε μια ιδέα του Τσέζαρε Τσαβατίνι. Αποτελείται από τέσσερα επεισόδια, το καθένα από έναν από τους σκηνοθέτες, όλα σχετικά με μια διαφορετική πτυχή της ηθικής και του έρωτα στη σύγχρονη εποχή στο στιλ του Βοκάκιου.

 Πλοκή 

 Renzo e Luciana 
Σκηνοθεσία Μάριο Μονιτσέλι. Σενάριο Τζοβάνι Αρπίνο, Ίταλο Καλβίνο, Σούζο Τσέκι Νταμίκο και Μάριο Μονιτσέλι. Μουσική Πιέρο Ουμιλιάνι. Με τη Μαρίζα Σολίνας και τον Τζερμάνο Γκιλιόλι.

Στο Renzo e Luciana (Ρέντσο και Λουτσιάνα), ένα νεαρό ζευγάρι προσπαθεί να κρύψει τον γάμο του και την υποτιθέμενη εγκυμοσύνη της συζύγου από τους δρακόντειους κανόνες στον χώρο εργασίας τους, οι οποίοι απαγορεύουν στις εργαζόμενες να παντρεύονται και να κάνουν παιδιά. Οι προσπάθειές τους –τόσο στο κοινό τους σπίτι (έχουν μετακομίσει προσωρινά στο γεμάτο κόσμο διαμέρισμα των δικών της), όσο και στη δουλειά (όπου φτάνουν στο σημείο να προσποιούνται ότι δεν γνωρίζονται) – προκαλούν πίεση στο ζευγάρι. Ελπίζουν να τα καταφέρουν να εξοικονομήσουν χρήματα για να φύγουν και εξαρτώνται από τη φοίτηση του Ρέντσο σε νυχτερινό σχολείο για να γίνει λογιστής. Επιτέλους, η κοινή τους ζωή αποκτά κάποια ιδιωτικότητα, αλλά τους χωρίζουν όλο και περισσότερο οι βάρδιες τους: εκείνος επιστρέφει σπίτι από τη δουλειά ακριβώς τη στιγμή που εκείνη πρέπει να φύγει για να πάει στη δουλειά.

Αυτό το πρώτο επεισόδιο συμπεριλήφθηκε μόνο στην κόπια της ταινίαςμε διανομή στην Ιταλία. Από αλληλεγγύη προς τον Μονιτσέλι, οι άλλοι τρεις σκηνοθέτες δεν πήγαν στο Φεστιβάλ Κινηματογράφου των Καννών για την παρουσίαση της ταινίας.

 Le Tentazioni del Dottor Antonio 
Σκηνοθεσία Φεντερίκο Φελίνι. Σενάριο Φεντερίκο Φελίνι, Ένιο Φλαϊάνο και Τούλιο Πινέλι. Μουσική Νίνο Ρότα. Με τους Πεπίνο Ντε Φιλίπο και Ανίτα Έκμπεργκ.

Στο Le Tentazioni del Dottor Antonio (Ο πειρασμός του δρος Αντόνιο), ο μεσήλικας δρ Αντόνιο Ματσουόλο έχει αναλάβει την υπεράσπιση της ηθικής, του νόμου και της τάξης στη Ρώμη από ό,τι ο ίδιος θεωρεί κακία, έγκλημα και ανηθικότητα σε όλη την πόλη. Ο γιατρός (με το μικροσκοπικό του Fiat εξοπλισμένο με φάρο περιπολικού) διεξάγει την προσωπική του σταυροφορία - τυφλώνοντας τα φώτα του στους εραστές σε σταθμευμένα αυτοκίνητα ή μπλοκάροντας στη σκηνή ενός καμπαρέ διατάζοντας τους τεχνικούς (μέσα στους οποίους και ένας χαμογελαστός αστυνομικός) να σβήσουν τα φώτα, καθώς κλείνει την αυλαία πίσω από μια σειρά σαστισμένων χορευτριών. Προτρέπει το κοινό να «πάει σπίτι του και να ξοδεύει τα χρήματά του με καλύτερο τρόπο αντί να βλέπει αυτή τη βρομιά». Ο θυμός του δεν έχει όρια όταν μια προκλητική διαφημιστική γιγαντοαφίσα της Ανίτας Έκμπεργκ με το σλόγκαν "περισσότερο γάλα" τοποθετείται σε ένα πάρκο κοντά στο σπίτι του. Δεν ξέρει ακόμα πώς αυτή η γιγαντοαφίσα θα επηρεάσει τη ζωή του. Σε όλη την ταινία, ακούγονται παιδιά να τραγουδούν το τζιγκλάκι "Bevete più latte, bevete più latte!" («Πιες περισσότερο γάλα!»). Η εικόνα αρχίζει να τον στοιχειώνει με παραισθήσεις στις οποίες η Έκμπεργκ τον σαγηνεύει. Όταν το παραλήρημά του κορυφώνεται με τη ρίψη ενός δόρατος στη φωτογραφία της Έκμπεργκ, τον βρίσκουν σωριασμένο πάνω στην διαφημιστική αφίσα και τον μεταφέρουν με ασθενοφόρο ενώ ακούγεται το παιδικό τραγούδι.

 Il Lavoro 
Σκηνοθεσία Λουκίνο Βισκόντι. Σενάριο Σούζο Τσέκι Νταμίκο και Λουκίνο Βισκόντι. Μουσική Νίνο Ρότα. Με τους Ρόμι Σνάιντερ, Τόμας Μίλιαν και Ρομόλο Βάλι.

Στο Il Lavoro (Η δουλειά), πρωταγωνιστεί ένα αριστοκρατικό ζευγάρι. Ο σύζυγος συλλαμβάνεται από τον Τύπο να επισκέπτεται ιερόδουλες. Έχοντας δηλώσει ότι σκοπεύει να εργαστεί η ίδια για να ζήσει, η σύζυγος απαιτεί πληρωμή από τον σύζυγό της για τις σεξουαλικές της υπηρεσίες, κάτι με το οποίο εκείνος συμφωνεί.

 Λα Ρίφα 
Σκηνοθεσία Βιτόριο ντε Σίκα. Σενάριο Τσέζαρε Τσαβατίνι. Μουσική Αρμάντο Τροβαγιόλι. Με τη Σοφία Λόρεν.

Στο La Riffa (Η λοταρία), ένας δειλός νικητής σε μια λοταρία δικαιούται μια βραδιά με την ελκυστική Ζόε (Σοφία Λόρεν). Η Ζόε, όμως, έχει άλλα σχέδια.

 Διανομή 

 Μαρίζα Σολίνας ως Λουτσιάνα
 Τζερμάνο Γκιλιόλι ως Ρέντσο
 Πεπίνο ντε Φιλίπο ως δρ Αντόνιο Ματσουόλο
 Ανίτα Έκμπεργκ ως Ανίτα Έκμπεργκ
 Ρόμι Σνάιντερ ως Πούπε
 Τόμας Μίλιαν ως Οτάβιο
 Ρόμολο Βάλι ως Τσάκι
 Σοφία Λόρεν ως Ζόε

 Παραπομπές 

 Εξωτερικοί σύνδεσμοι 


Κατηγορία:Ταινίες με μουσική σύνθεση Νίνο Ρότα
Κατηγορία:Ταινίες σε σκηνοθεσία Βιττόριο ντε Σίκα
Κατηγορία:Ταινίες σε σκηνοθεσία Μάριο Μονιτσέλι
Κατηγορία:Ταινίες σε σκηνοθεσία Λουκίνο Βισκόντι
Κατηγορία:Ταινίες σε σκηνοθεσία Φεντερίκο Φελίνι
Κατηγορία:Κομέντια αλ'ιταλιάνα
Κατηγορία:Ταινίες του 1962
Κατηγορία:Σπονδυλωτές ταινίες
Κατηγορία:Ιταλικές ταινίες της δεκαετίας 1960